Frode Berg

**Frode Berg** (født 24. oktober 1971 i Oslo) er en norsk bassist, kjent fra scener for klassisk og samtidsmusikk, jazz, pop og rock. Som jazzmusiker er han kjent først og fremst fra Helge Lien Trio med Knut Aalefjær som tredjemann. I forbindelse med klassisk- og samtidsmusikk først og fremst som orkesterbassist i Oslo-Filharmonien (fra 2010) og Tampere Philharmonic Orchestra (2011). Han vokste opp som sønn av en sjømannsprest i Australia, Belgia, Frankrike og England, før han returnerte til Norge som 11-åring.

Berg bodde som ungdom i Lier (1984–90), fikk undervisning i piano- og trumpetspilling og ble med i Rockeband mens han gikk på skolen. Mens han var elev på videregående skole spilte han i orkestrene *Ti'nok*, *Trio April* og *Jazz House*, så vel som med etablerte musikere som Einar Iversen, Harald Gundhus, Odd Riisnæs, Christian Reim og andre. Han spilte også i det lokale bandet *... and we hate Johnny* som var på Kongsberg Jazzfestival 1990, og begynte på Norges musikkhøgskole i Oslo samme år. Berg ble påvirket av musikken til Mahavishnu Orchestra. Senere har han spilt med Danny Gottlieb, som har en fortid fra bandet, i samarbeid med gitaristen Knut Værnes.

Berg studerte klassisk bass ved Norges musikkhøgskole (1990–94) under veiledning av professor Knut Guettler. Den første større internasjonale jobben hadde han som bassist for Donna Summer (1993), og i  2003 ga han ut sitt første album under eget navn, *Dig It!*. På denne plata spiller blant annet Petter Wettre (saksofon), Roy Powell (piano) og Andreas Bye på trommer.

Berg har samarbeidet med Paul McCartney, Bobby Shew, Andy Sheppard, Frank Gambale og Dee Dee Bridgewater. Han har også spilt med Luciano Pavarotti og i tillegg deltatt på omkring 50 forskjellige plateutgivelser, slik som *Anno 96* med Oslo Groove Company, *8:97* med Knut Værnes, *Spiral Circle* (DIW, 2002) nominert til Spellemannprisen i 2002, *Hello Troll* (Ozella, 2008) som fikk Spellemannprisen i 2008 og fem andre andre utgivelser med Helge Lien Trio, og *Finger Magic* med Erik Smith Trio.

## Diskografi
;Under eget navn
* *Dig It!* (2003)

;Med Knut Værnes and Kim Ofstad
* *Jacques Tati* (Curling Legs, 1995)

;Med *[[Oslo Groove Company]]*
* *Anno 1996* (Groove Records, 1996)

;Med Jens Wendelboes *Crazy Energy Jazz Quartet*
* *Get Crazy!* (1997)
* *Crazy Energy Jazz Quartet* (1998)

;Med Knut Værnes og Danny Gottlieb
* *«8:97»* (Curling Legs, 1997)
* *Super Duper* (Curling Legs, 1999)

;Med *[[Erik Smith (trommeslager)|Erik Smith Trio]]*
* *Finger Magic* (Gats Production/Musikklosen, 2005)

;Med *[[Helge Lien|Helge Lien Trio]]*
* *What are you doing the rest of your life?* (Curling Legs, 2001)
* *Spiral Circle* (DIW, 2002)
* *Asymmetrics* (DIW, 2003)
* *Helge Lien Trio ‎– Live* (Curling Legs, 2005)
* *To the little radio*(DIW, 2006)
* *Hello Troll* ((Ozella, 2008)
* *Natsukashii* ((Ozella, 2011)
Trion med Camilla Susann Haug
* *Noen Ganger Blått* (Kirkelig kulturverksted, 2005)
Trion med Silje Nergaard
* *A thousand true stories* (Sony Music, 2009)

;Med *[[Frank Brodahl]]'s Trumpet Jungle*
* *Frank Brodahl's Trumpet Jungle* (2003)

;With *Eidsvoll Storband*
* *Eidsvoll Storband* (2003)

;With Even Skatrud Andersen
* *Eveneven* (2005)

## Referanser


## Eksterne lenker
* 
* 
*  Biografi fra Jazzbasen.
*  Diskografi fra Jazzbasen.